Õhtul toodi Garyle veel kord tablette, mida ta pidi pärast sööki sisse võtma; seejärel sulges õde lõplikult tema palati ukse. See oli juba uus neiu - Jane. Mary-Anne oli kuhugi kadunud, Staunton rääkis, et ta viidi üle haigla teise tiiba, kuid Gary ei uskunud teda. Staunton oli samasugune kui kõik teised, kes opereerisid Kapsli Garyle sisse. Ta lausa tundis seda. Ning nemad likvideerisid (selles Gary samuti ei kahelnud) Mary-Anne'i, sest tema üritas Garyt aidata, kui Kapsel sundis teda ennast peksma. Peksma vereni, peksma valusalt, et alistada ta. Kuid Gary ei olnud nõus alistuma ning see ajas neid marru, ta tundis seda läbi Kapsli.